Razlika između odobrenih sredstava za preuzimanje obveza i odobrenih sredstava za plaćanje proizlazi iz činjenice da se diferencirana odobrena sredstva koriste za određene mjere koje izravno provodi Komisija. To se uglavnom odnosi na mjere promocije za poljoprivredne proizvode i na strategiju politike i mjere usklađivanja.

Privremena potrošnja odobrenih sredstava EFJP-a do 30.4.2018.

Iako trenutačni podaci pokazuju neznatno prekomjerno izvršenje mliječnih rashoda, nedavni pozivi na podnošenje ponuda za prodaju obranog mlijeka u prahu iz javnih zaliha dovest će do izrazito prekomjernog korištenja proračunske linije za skladištenje u 2018. (od najmanje 35 milijuna EUR.)

Privremeno izvršenje proračuna za razdoblje od 16. listopada 2017. do 30. travnja 2018. prikazano je u Prilogu. Ta se razina izvršenja uspoređuje s profilom rashoda sustava ranog upozoravanja koji je utvrđen u skladu s člankom 28. Uredbe (EU) br. 1306/2013.

3.1.5.Svinjsko meso, jaja i perad, pčelarstvo i drugi proizvodi životinjskog podrijetla (- 27,8 milijuna EUR)

U prijašnjim godinama taj proračunski članak obuhvaćao je rashode za pčelarstvo i mjere za sektor svinjskog mesa. U 2018. u okviru članka financira se potpora za pčelarstvo i izvanredne mjere koje se odnose na bolesti životinja. Ovogodišnji model izvršenja stoga se razlikuje od profila izračunanog na temelju modelâ iz prethodnih godina.

3.1.6.Program u školama (- 25,2 milijuna EUR)

Od školske godine 2017./2018. spojeni su prethodno odvojeni program voća u školama i program mlijeka u školama. Profil rashoda za taj proračunski članak 05 02 18 izrađen je na temelju modela izvršenja prethodnih odvojenih programa u školama. Navodno nedovoljno izvršenje može se objasniti činjenicom da su plaćanja izvršena ove godine za bivše programe i dalje knjižena u okviru proračunskih članaka 05 02 08 (Voće i povrće) i 05 02 12 (Mlijeko i mliječni proizvodi). Ako se plaćanja u okviru triju proračunskih članaka uzmu zajedno, izvršenje je neznatno bolje od očekivanog za taj profil.

3.2.Izravna plaćanja

Iznos povučenih odobrenih sredstava za izravna plaćanja nadmašio je profil potrošnje za 6 620,8 milijuna EUR. Ako se uzmu u obzir namjenski prihodi dodijeljeni tom poglavlju (1 075,9 milijuna EUR), prekomjerno izvršenje iznosi 5 783,3 milijuna EUR.

3.2.1.Proizvodno nevezana izravna plaćanja (+ 6 574,7 milijuna EUR)

Navedena razina izvršenja upućuje na napredak u pogledu izvršenja. No, to nije u potpunosti indikativno, s obzirom na to da se taj članak financira iz izglasanih odobrenih sredstava i iz namjenskih prihoda, a navedeno se uspoređuje samo u odnosu na odobrena sredstva (napomena: za pojedinosti vidi prethodno navedenu točku 2.).

U bilješci (*) u tablici privremenog izvršenja iz Priloga potrošnja i profil potrošnje uspoređuju se s ukupnim raspoloživim financijskim sredstvima. U njoj je vidljivo da je upotreba u odnosu na profil rashoda veća za 5 737,2 milijuna EUR, odnosno + 16,2 %.

Službe Komisije smatraju da je to privremeno te očekuju da će proizvodno nevezana izravna plaćanja na kraju proračunske godine biti izvršena kako je predviđeno.

3.2.2.Ostala izravna plaćanja (+ 46,2 milijuna EUR)

Izvršenje ostalih izravnih plaćanja (koja obuhvaćaju programe kao što su dobrovoljne proizvodno vezane potpore i program za male poljoprivrednike) blizu je predviđenom profilu te se očekuje da će ovaj članak na kraju proračunske godine biti izvršen kako je predviđeno.

3.3.Revizija poljoprivrednih rashoda (- 124,0 milijuna EUR)

Kad je riječ o proračunskom poglavlju 05 07, iznos neiskorištenih proračunskih sredstava upućuje na to da je početkom financijske godine izvršen manji broj isplata u odnosu na prosječni profil prijašnjih godina. Ta plaćanja uglavnom se odnose na financijske ispravke u korist država članica na temelju odluka o potvrdi o sukladnosti ili financijskom poravnanju računa iz prethodnih godina.

4.Izvršenje namjenskih prihoda EFJP-a

Iz tablice u Prilogu vidljivo je da su do kraja travnja 2018. prikupljeni namjenski prihodi u iznosu od 459,6 milijuna EUR. Konkretno:

·prihodi od ispravaka na temelju odluka o poravnanju računa i potvrdi sukladnosti iznosili su 377,7 milijuna EUR, a do kraja proračunske godine očekuju se još i dodatni iznosi,

·prihodi od nepravilnosti iznosili su 79,1 milijun EUR, a do kraja proračunske godine također se očekuju dodatni iznosi te

·nešto preostalih prihoda od pristojbe za mlijeko u iznosu od 2,8 milijuna EUR.

Uzimajući u obzir iznos namjenskih prihoda prenesenih iz 2017. u 2018. (603,3 milijuna EUR), ukupni iznos namjenskih prihoda raspoloživ 30. travnja 2018. za financiranje rashoda EFJP-a bio je 1 062,8 milijuna EUR, s time da se očekuje da će se dodatni iznosi prikupiti tijekom proračunske godine.